CELEX: 62016TA0627
Language: et
Date: 2018-09-13 00:00:00
Title: Kohtuasi T-627/16: Üldkohtu 13. septembri 2018. aasta otsus – Tšehhi Vabariik versus komisjon (EAGF — Rahastamisest välja jäetud kulud — Tšehhi Vabariigi kantud kulud — Tootmiskohustusega sidumata otsetoetused — Kaugseire kulud — Veinisektor — Nõuetele vastavus — Rikkumiste korduvus)

29.10.2018   
            
            
               ET
            
            
               Euroopa Liidu Teataja
            
            
               C 392/21
            
         
      Üldkohtu 13. septembri 2018. aasta otsus – Tšehhi Vabariik versus komisjon
      (Kohtuasi T-627/16) (1)
      
      ((EAGF - Rahastamisest välja jäetud kulud - Tšehhi Vabariigi kantud kulud - Tootmiskohustusega sidumata otsetoetused - Kaugseire kulud - Veinisektor - Nõuetele vastavus - Rikkumiste korduvus))
      (2018/C 392/25)
      Kohtumenetluse keel: tšehhi
      
         Pooled
      
      
         Hageja: Tšehhi Vabariik (esindajad: M. Smolek, J. Pavliš ja J. Vláčil)
      
         Kostja: Euroopa Komisjon (esindajad: D. Triantafyllou, Z. Malůšková ja K. Walkerová)
      
         Hageja toetuseks menetlusse astuja: Rootsi Kuningriik (esindajad: F. Bergius, A. Falk, C. Meyer-Seitz ja H. Shev)
      
         Ese
      
      ELTL artikli 263 alusel esitatud nõue tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2016, L 173, lk 59), selles osas, mis ei kata kulusid, mida Tšehhi Vabariik kandis EAGF raames kogusummas 30 206 401,58 eurot.
      
         Resolutsioon
      
      
                  1.
               
               
                  Tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, selles osas, mis ei kata kulusid, mida Tšehhi Vabariik kandis EAGF raames kogusummas 6 356 909,30 eurot, vastavalt eelarveaasta 2011 vastavuskontrolli tulemustele.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta Euroopa Komisjoni, Tšehhi Vabariigi ja Rootsi Kuningriigi kohtukulud nende endi kanda.
               
            
         (1)  ELT C 392, 24.10.2016.